text: Olieudslip fra Mærsk i Nordsøen
  02 marts 2011 kl. 12.04
  Mærsk har stoppet produktionen af olie fra en platform i Nordsøen på grund af olieforurening.
   
  Forureningen blev opdaget onsdag formiddag af en helikopter, oplyser selskabet.
  Mærsk vil nu undersøge, om der er opstået en lækage på det 17 kilometer lange rør mellem to platforme, Rolf og Gorm.
  Fra Rolf hentes der hvert døgn 400 tønder op af undergrunden, og olien pumpes hen til Gorm for videre forarbejdning.
   
  Fra Esbjerg vil Mærsk hente flydespærrer, og desuden er såvel Miljøstyrelsen som Søværnets Operative Kommando blevet informeret, hedder det.
  